Kjendiskunstner raser mot Jay Z
Det var i et intervju med Spike Art Magazine denne uken at Abramović langet ut mot den amerikanske rapperen. – Han brukte meg! Og det var ikke rettferdig, sa hun til kunstmagasinet. Bakgrunnen for uttalelsen er samarbeidet de to gjorde med musikkvideoen til låten «Picasso Baby». Videoen er en ny versjon av Abramovićs kunstfilm «The Artist Is Present» fra 2010 og ble spilt inn under den forutsetningen at Jay Z skulle donere en ukjent sum til Marina Abramovic Institute. Selv trodde Marina Abramović at disse pengene aldri hadde blitt innbetalt til instituttet. – Jeg var sikkert naiv. Det var så frekt, sa hun til Spike Art Magazine. Onsdag kveld kom derimot kontrabeskjeden fra galleriet: De hadde fått penger fra Jay Z for to år siden, men de hadde glemt å informere Marina (se pressemeldingen nederst i saken). «Vi beklager til både Marina Abramović og Shawn «Jay Z» Carter, og har gjort det vi kan for å rette opp denne feilen». Hverken Jay Z eller Abramović har kommentert saken etter uttalelsen fra kunstinstituttet. Marina Abramovic Institute apologizes to Jay Z (and Marina Abramovic) for saying he didn’t donate for “Picasso Baby” http://t.co/W1dpxPacaI — Joe Coscarelli (@joecoscarelli)20.05.15, 10:36
Kunstikonet Marina Abramović (68) mente hun ikke hadde fått betalt fra Jay Z (45) etter at de samarbeidet om en musikkvideo i 2013. Men hun hadde glemt å dobbeltsjekke med sitt eget kunstgalleri.